《次韵和正仲种菜种麦二首》
宋代·舒岳祥

賸欲栽蔬抵食鱼，蠹繁骨立谩长吁。
畦丁伛背挥丛篲，鸡母将鶵啄浅芜。
菜字元修须雨长，菁名诸葛待霜腴。
闭门欲吃无忧饭，已戒应门早了租。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。